**У С Т А В**

**НА НАРОДНО ЧИТАЛИЩЕ ,,ХРИСТО БОТЕВ - 1940 г.” гр. ГЛАВИНИЦА**

**ул. ,, ВИТОША “ № 43;** E-mail-**nchhristobotev@abv.bg**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Христо Ботев -1940г.”,

 гр. Главиница.

Чл. 2. (1) Народно читалище ,,Христо Ботев – 1940 г.” гр.Главиница е традиционно самоуправляващо се културно – просветно сдружение на жителите от гр.Главиница, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Христо Ботев - 1940 г.” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,, Христо Ботев - 1940 г.” има за седалище гр.Главиница община Главиница, където се намира и адреса на управлението му: обл. СИЛИСТРА, община Главиница, гр.Главиница, ул.,, Витоша”.№ 43.

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в

гр. Главиница;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека, читалня, фото-, фоно-, филмо- и / или видеотека;

2. създава и поддържа електронни информационни мрежи;

3. предоставя компютърни и интернет услуги на населението;

4. развива и подпомага любителското художествено творчество;

5. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. събира и разпространява знания за родния край;

7. създава, съхранява и популяризира музейни и други сбирки, съгласно Закона за културното наследство;

8. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, Христо Ботев- 1940 г.” гр. Главиница **не разпределя печалба!**

2.

9. НАРОДНО ЧИТАЛИЩЕ ,, Христо Ботев – 1940 г.” гр.Главиница може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

 (2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

 6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в

- 3 -

дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

 **Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен предсавител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

 (2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

 (2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

- 4 -

4. да опазват имуществото и доброто име на читалището, както и да не уронват неговия престиж.

 **Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на Народно Читалище „ Христо Ботев - 1940 г.”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

 (2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

 (2) Решенията на общото събрание се вземат с явно гласуване и са задължителни за другите органи на читалището

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

- 5 –

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от седем членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

 (2) Председателят:

1.организира дейността на читалището съобразно закона, устава и решенията на общото

събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

 **Чл. 20.** (1)Секретарят на читалището:

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

- 6 -

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

 (2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

 (2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

 (2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

- 7 –

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,,Христо Ботев – 1940 г. „ гр.Главиница.

**Чл. 31.** Празник на читалището е Втори юни – Денят на Ботев и на загиналите за освобождението на България.

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет на Общо събрание на читалището на 17.05.2010 година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

ДОКЛАД

за осъществените читалищни дейности

на Народно читалище „ Христо Ботев – 1940 г.” гр. Главиница за 2022 година

 Читалището в малкия град е единствената културна институция, родена от една потребност на българина, потребност от ценностите, които четмото, песента, театърът, танцовите състави носят със себе си. Това е културата, достигнала до всеки български дом, с присъствието на всеки, като участник, като любител или като зрител.

 Читалището е център на обществения живот. В читалището израстват децата, за да развиват своите таланти, придобиват знания и умения.

 В своята многолетна история читалището е библиотека, кино, изложбена зала, концертен подиум, място за контакти – всичко, от което хората имат нужда, защото то фокусира народностната гражданска инициатива.

 Както до сега, така и през 2022 година читалището функционира, съобразно Закона на народните читалища, Устава на НЧ „ Христо Ботев – 1940 г.” и Закона за юридическите лица с нестопанска цел, изпълнявайки целите и дейностите заложени в посочените нормативни документи.

 Действителните членове на читалището за предходната година са – 152.

 Като изпълнителен орган читалищното настоятелство провежда своите заседания редовно. Разглеждани са проблеми относно дейността на читалището. Служителите работеха за изпълнението на Календарния план и Програмата за дейността на читалището. Всяка година те актуализират информацията в Регистъра на народните читалища и Регистъра на обществените библиотеки. Ежегодно се публикува Годишния финансов отчет.

 Партньори на читалището са общинското ръководство, учителите и учениците на СУ „ Васил Левски ”, учителският колектив на ДГ „ Св.Св. Кирил и Методий ”, Федерацията на българските фолклорни групи, Областен информационен център гр. Силистра и Народно читалище „ Св. Св. Кирил и Методий – 1966 ”гр. Силистра.

За осигуряване на по-широка информираност работим съвместно с РЕКИЦ

„ Читалища ” и Регионална библиотека „ Партений Павлович ” гр. Силистра.

 Основни приоритети в работата на Народно читалище „ Христо Ботев – 1940 г. ” гр.Главиница за изминалата година бяха:

 - съхранение и развитие на традициите;

 - възпитаване и утвърждаване на националното самосъзнание;

 - развитие на талантите чрез самодейни културни изяви;

 - осигуряване на достъп до информация и комуникация;

 - партниране на местното самоуправление в развитието на обществените културни процеси.

 За постигане на тези цели в читалището се извършваха следните дейности:

-2-

 **Библиотечно – информационна дейност.**

През изминалата година библиотечната дейност беше един от основните приоритети. Към момента библиотеката разполага с 11 237 броя библиотечни единици, броят на обслужваните читатели е 87. Библиотеката редовно участва в конкурсните сесии на МК. За 2022 година е спечелен Проект по Програма

 „ Българските библиотеки – съвременни центрове за четене и информираност. ” на стойност 1 171.51 лв., преведени в края на м. декември 2022 г. Закупени са 100 броя нови книги на същата стойност, но през м. януари на 2023 г.. Дарените книги са 57 , а закупени от бюджета на читалището 4. Посещенията в библиотеката са 2 309. Стремим се фондът да се обновява непрекъснато с подходящи заглавия за читателите от всички възрасти – деца, ученици, студенти и възрастни.

По Програма на Министерството на културата библиотеката се превърна в модерен информационен център. Проектът даде възможност на повече хора от града и общината да задоволяват своите интереси и потребности от информация.

Културно-масовите прояви на библиотеката са приоритет за привличане на читатели :

- урок по родолюбие по повод 174 години от рождението на Христо Ботев;

- „ На гости в детската градина ” деца четат на деца по повод Международния ден на детската книга;

- „ Спомен за Петя Дубарова ” с ученици от СУ „ Васил Левски ” по повод 60 години от рождението на поетесата;

- „ Вече мога да чета ” ежегодна инициатива с първи клас на СУ „ Васил Левски ”;

- „ Първокласници в библиотеката – четем играем и мечтаем ” – по повод Националната библиотечна седмица;

- презентация в БИЦ и поднасяне на цветя пред бюст-паметника по повод 185 години от рождението на Левски;

- лятна занималня в библиотеката – игри на открито с деца читатели;

- презентация в БИЦ 114 години независима България;

- Първи ноември – Ден на народните будители - инициатива преписваме Паисиевата „ История славянобългарска ” по повод 260 години от написването й и 300 години от рождението на Паисий.

**Културно – масова дейност :** през 2022 година към читалището работиха 6 самодейни колектива – Вокална група „ Мъжка песен ”, Фолклорна група

 „ Славей”, Фолклорна група„ Иглика ”, Смесена формация, Детски танцов състав „ Ритъм – Главиница ” и Група за художествено слово – деца.

 Певческите колективи взеха участие в Балкански шампионат по фолклор

„ Евро фолк – жива вода 2022 ” гр. Хисаря, където завоюваха 4 златни медала.

През месец септември Фолклорна група „ Славей ” спечели сребърен медал за участието си в Международен фолклорен фестивал „ Море от ритми ” Балчик 2022.

-3-

Вокална група „ Мъжка песен ” се завърна със златна статуетка първо място от Двадесетото издание на Национален фестивал „ Фолклорен изгрев ” гр. Варна.

По инициатива на Община Главиница през месец ноември се проведе Общински преглед на художествената самодейност – раздел български фолклор – в раздел обработен фолклор певческите колективи се класираха на първа място – парична награда и статуетка. Детски танцов състав се класира на второ място – парична награда и статуетка.

 Основните цели в развитието на любителското художествено творчество за 2022 година бяха съхранение и популяризиране на българския фолклор,

продължаване дейността на самодейните колективи.

От своя страна читалището извършва и **социална дейност** с различни възрастови групи – попълват се молби, декларации, проверяват се медицински изследвания, предлага се достъп до интернет, разнасят се книги по домовете на възрастни хора.

 За съжаление след COVID 19 остана страха в хората, който дава отражение за развиването на дейността на читалището. Голяма част от самодейците не вземат участие в работата на самодейните колективи точно по тази причина. Все по-малко граждани присъстват на мероприятията на читалището.

 **Обучения и квалификации**

За подобряване стила на работата в читалището през 2022 година участвахме в работни срещи организирани от Община Главиница, обучения организирани от методист от Регионална библиотека гр. Силистра относно отчитане на проекти към МК. В читалището бе проведена и работна среща с Председателят на читалищното сдружение за област Силистра.

**Материално – техническа база**

 Едно от важните условия за развитие на качествена художествено-творческа дейност и постигане на очакваните резултати, е наличието на подходяща материална база. Нашето читалище извършва дейността си в сграда, предоставена от Община Главиница за безвъзмездно ползване с площ 441 кв.м . Сградата е в много добро състояние. Разполага с 13 помещения. Посетителските места в киносалона са 244.

БИЦ е създаден по Програма „ Глобални библиотеки – България ” , в който работят 6 бр. настолни компютри, 1 бр. преносим компютър, мултифункционално устройство и екран.

Читалището разполага и с конферентна зала с 30 посетителски места.

По Оперативна Програма за развитие на сектор „ Рибарство към Европейския фонд за „ Рибарство и аквакултура” читалището е оборудвано с 6 бр. настолни компютри и принтери.

Читалището разполага със следната озвучителна техника – 4 бр. тонколони, усилвател – 1 бр., микрофони – 4 бр., стойки за микрофони – 4 бр.. Музикални

-4-

инструменти - 1 бр. акордеон закупен със средства от допълваща субсидия, 1 комплект барабани, 2 бр. китара, 1 бр. пиано „ Петроф ”.

Единствена собственост на читалището е 50 дка обработваема земя, отдадена под наем на ЗКПУ „ Триумф ”гр. Главиница.

 **Финансиране**

 През изминалата година читалището работи по утвърдени субсидии, отпуснати от държавния бюджет и финансови постъпления от такси, членски внос, дарителство и др.

От Министерството на културата финансирането е като субсидия „ Държавна дейност ”. Тя покрива най – неотложните разходи по издръжка на читалището – за работни заплати, осигуровки, издръжка, дейности и ЗЗБУТ.

 За 2022 година читалището има изготвен финансов отчет, който е задължителен за отчетността. Годишен финансов отчети е представен в НАП и ТСБ, Община Главиница и Общински съвет - Главиница, Информационна карта за дейността и финансирането се представя в РЕКИЦ „ Читалища“ Силистра и МК. Отчет на библиотеката ежегодно се предава в Регистъра на обществените библиотеки и по Програма „ Глобални библиотеки - България“. Всички посочени по горе отчети са представени в срок и няма забележки по тяхното изготвяне и работата на читалището.

 Занапред ръководството и екипът на читалището ще работят за разширяване кръга от партньори, с културни институции, както и в посока на подобряване на предлаганите услуги. Новите идеи и подходи ще бъдат стимул и тласък към развиването на ново, съвременно читалище. Най – важния фактор в работата на читалището са потребителите и затова мероприятията са насочени към тях и към техните потребности.

НАРОДНО ЧИТАЛИЩЕ „ ХРИСТО БОТЕВ – 1940 г. ” гр. ГЛАВИНИЦА,

ОБЩИНА ГЛАВИНИЦА, ОБЛАСТ СИЛИСТРА

Тел.: 0893649666; 0887808293

e-mail: nchhristobotev@abv.bg

**ГОДИШНА ПРОГРАМА**

**ЗА ДЕЙНОСТТА НА НАРОДНО ЧИТАЛИЩЕ „ ХРИСТО БОТЕВ – 1940 г. ”**

**за 2023 година**

**ВЪВЕДЕНИЕ:** Настоящата програма за развитие на читалищната дейност се създава в изпълнение на чл.26, ал.2 от Закона на Народните читалища.

Народно читалище „ Христо Ботев – 1940 г. ” е доброволна самоуправляваща се културно – просветна организация с нестопанска цел, която изпълнява и държавни културно – просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на доброволността и автономията и осъществява дейността си в обществена полза.

Съгласно ЗНЧ и ЗЮЛНЦ читалището е регистрирано и е вписано в регистъра на сдруженията с нестопанска цел при Силистренски окръжен съд с Решение № 1208 от 06.10.1997 г. по фирмено дело № 607/1997 г. Последни вписани промени в Агенциата по вписванията гр. Силистра са след Отчетно-изборно събрание на 14.04.2022 г. с Удостоверение № 20220518102200/18.05.2022 г. Представляващи читалището заедно и поотделно са Председателят и Читалищният секретар.

Съгласно ЗНЧ читалището е вписано в Регистъра на народните читалища към Министерството на културата под № 2304 от 2008 година. Съгласно ЗОБ библиотеката при читалището е вписана в регистъра на Министерството на културата под № 1713/2017-02-09.

Изготвянето на Програмата за 2023 година цели обединяване на усилията за развитие и утвърждаване на читалището, като важна обществена институция, реализираща културната идентичност на града, както и да се засили обществената й роля като традиционен културен и образователен център.

Основните направления и приоритети в дейността на читалището произтичат от ЗНЧ, ЗОБ, общинската културна политика и чрез изпълнението на културния календар.

**А. ОСНОВНИ ЦЕЛИ И ПРИОРИТЕТИ:**

**1. Осигуряване на устойчива подкрепа на читалището за реализирането на основната му дейност и развитието на съвременни форми на работа.**

Стимулиране на читалищните дейности за съхранението и популяризирането на българските културни традиции и нематериалното културно наследство.

Кандидатстване по проекти и програми за набавяне на финансови средства.

Участие в организираните за обучение семинари, кръгли маси, работни срещи по проблемите на читалищата с цел повишаване компетенциите на работещите;

**2. Разширяване обхвата на дейността на читалището в обществено значими сфери, като социалната и информационно – консултантската.**

Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности.

Участие в местното самоуправление и процесите на развитие на гражданското общество, превръщане на читалището във фактор за обществен диалог.

**Б. ДЕЙНОСТИ :**

**БИБЛИОТЕЧНА ДЕЙНОСТ**

Като неразделна част от читалището библиотеката активно участва в организирането на културния живот в града и общината. Дейността на библиотеката през 2023 година ще включва:

• Актуализиране на библиотечния фонд на читалищната библиотека чрез закупуване на нова литература, абонамент, дарения, кандидатстване с проект пред МК;

• Организиране на културно-масова дейност с различни целеви групи : / деца, ученици, възрастни /;

•Обособяване на тематични кътове по повод празници и годишнини, представяне на презентации, посветени на значими събития и личности ;

• Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;

• Обогатяване знанията на библиотекаря чрез участие в организирани обучения;

• Продължаване работата по Програма „ Глоб@лни библиотеки - България ”.

**ХУДОЖЕСТВЕНО – ТВОРЧЕСКА ДЕЙНОСТ :**

**•** Повишаване на качеството на предлагания от читалището художествен продукт по повод различни чествания;

• Организиране на клубове, певчески и танцови състави;

• Активно участие на художествено – творческите форми в културните прояви на община Главиница;

• Участие в общински, регионални, национални и други конкурси и фестивали;

• Да продължи дейността на следните самодейни състави:

- ВГ „ Мъжка песен ” с ръководител Пламен Скорчелиев ,

- ФГ „ Славей ” с ръководител Пламен Скорчелиев ,

- ФГ „ Иглика ” с ръководител Пламен Скорчелиев ,

- Смесена формация с ръководител Пламен Скорчелиев ,

- Детски танцов състав „ Ритъм Главиница ” с ръководител Росен Атанасов ,

- Група за художествено слово – деца .

• За развитието на художествено – творческата дейност на читалището да се осигурят средства от субсидии, членски внос, дарения и др.

**В. МАТЕРИАЛНО – ТЕХНИЧЕСКА БАЗА. ПОДДЪРЖАНЕ И РАЗВИТИЕ**

• Сградата на НЧ „ Христо Ботев – 1940 г. ” гр. Главиница е общинска собственост предоставена за безвъзмездно право на ползване от Община Главиница с договор № 5137 /23.12.2019 год., масивна двуетажна сграда с 440 кв.м. изградена през 1958 година.

• През 2014/2015 година е извършен ремонт на сградата по оперативна програма за развитие на сектор „ Рибарство към Европейския фонд за „Рибарство и аквакултура ”. Сградата е в много добро състояние.

• За поддръжка на сградата да се осигурят средства от проекти, държавна субсидия и др. приходи.

**Г. УПРАВЛЕНИЕ НА ЧОВЕШКИТЕ РЕСУРСИ**

1. За пълноценна работа на читалището да се осигурят щатни бройки за читалищен секретар, библиотекар, координатор и чистач-хигиенист. Останалите дейности: хореограф и корепетитор да се осигурят чрез договори.

2. Служителите в читалището да участват в семинари и други обучителни форми.

3. Читалищното настоятелство да осигури условия за работа, съответстващи на нормите, залегнати в КТ, Правилника за вътрешния трудов ред и другите нормативни актове.

4. За възнаграждения и осигуровки на читалищните работници на трудов договор, ЗЗБУТ, наетите на договори да се осигурят средства от субсидии и други приходи.

Програмата за дейността на НЧ „ Христо Ботев – 1940 г. ” гр. Главиница е приета на заседание на Читалищното настоятелство с Протокол №4/08.11.2022 година

Прилагаме Приложение №1 – Културен календарен план на мероприятията за 2023 година.

Председател на ЧН:...........................

 / Р. Иванов/

Чит. секретар:.................................

 / Д . Карачорова/

**КУЛТУРЕН КАЛЕНДАР ЗА 2023 г., Народно читалище „ Христо Ботев - 1940 г. ” Приложение № 1**

**гр. Главиница**

|  |  |  |  |  |
| --- | --- | --- | --- | --- |
| **Дата** | **Място** | **Културна проява** | **Организатор/и** | **ЗА Контакти** |
| 06.01.13.01. | гр. ГлавиницаНародно читалище „ Христо Ботев – 1940 г. ” | 175 години от рождението на Христо Ботев. Презентация. / 1848 – 1876 /145 години от рождението на Пейо Яворов. / 1878 – 1914 / | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар - 0883383642 |
| 21.01. | гр. Главиница | Бабинден. Народен обичай и увеселение на жените от град Главиница. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 14.02. | гр. Главиницалозови масиви – салон на Общината | Трифон Зарезан. Ритуал „ Зарязване ”.Конкурс за „ Най-добро домашно вино ” реколта 2023 г. | Община Главиница;Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 19.02. | гр. ГлавиницаБюст – паметника на Васил Левски | 150 години от смъртта на Апостола на свободата Васил Левски. Ритуал по поднасяне на венци и цветя. | Средно училище „ Васил Левски ”;Народно читалище „ Христо Ботев – 1940 г.”гр. Главиница | Средно училище „ Васил Левски ”;Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 15 – 28февруари | гр. ГлавиницаНародно читалище „ Христо Ботев – 1940 г. ” | Работилница за изработване на мартеници.Участие в благотворителен базар. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 01.03. | гр. ГлавиницаДетска градина „Св.Св. Кирил и Методий ” | Празник на мартеницата.Посещение в детската градина с Баба Марта. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 1 март | гр. ГлавиницаНародно читалище „ Христо Ботев – 1940 г. ” | Ден на самодееца. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 02.03.четвъртък | гр. ГлавиницаНародно читалище „ Христо Ботев – 1940 г. ” киносалона | 3 март – 145 години от Освобождението на България. Празничен концерт с участието на самодейни колективи към читалището. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 03.03. | Бюст-паметника на Васил Левски | Ритуал по поднасяне на венци и цветя по повод Националния празник на Република България | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 03.04 – 07.04 | гр. ГлавиницаНародно читалище „ Христо Ботев – 1940 г. ” | Седмица на детската книга:- „ Маратон на четенето „ ;- „ Пътешествие в библиотеката „ ;- „ Деца четат на деца „ . | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар – 0883383642 |
| 10.04 – 13.04. | гр. ГлавиницаНародно читалище „ Христо Ботев – 1940 г. ”  | Великден – боядисване на яйца. Съхраняване и предаване на ритуалите. Уреждане на изложба. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 23.04. | гр. ГлавиницаНародно читалище „ Христо Ботев – 1940 г. ” | Световен ден на книгата и авторското право.Карнавал на приказните герои. | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар – 0883383642 |
| 09.05. | Пред паметната плоча на загиналите в Отечествената война. | Ден на Европа. Ден на победата – поклонение пред паметната плоча н загиналите в отечествената война. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 11.05. | гр. ГлавиницаНародно читалище „ Христо Ботев – 1940 г. ” | Ден на библиотекаря: - „ Библиотекар за един час „ ;- „ Ние вече сме читатели ”. | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар – 0883383642 |
| 24.05. | Форума до читалището | Тържествена церемония по случай 24 май – Ден на славянската писменост и на българската просвета и култура | Община Главиница;Средно училище „ Васил Левски ”;Народно читалище „ Христо Ботев – 1940 г.”гр. Главиница | Община Главиница,Средно училище „ Васил Левски ”;Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| неуточнена | неуточнено | Участие на самодейните състави в Общински преглед на художествената самодейност – раздел български фолклор. | Община Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| юни |  | Участие на самодейните колективи в Международни и Национални фолклорни събори | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 02.06. | гр. ГлавиницаНародно читалище „ Христо Ботев – 1940 г. ” | Ден на Ботев и загиналите за освобождението на България. Ритуал по поднасяне на венци и цветя. Патронен празник на читалището. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| Юни – юли | гр. ГлавиницаНародно читалище „ Христо Ботев – 1940 г. ”  | „ Докато играеш можеш всичко да узнаеш ”.Занимателни игри. | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар – 0883383642 |
| 05.06. | Църковен храм | „ Свети дух ” църковен празник . Курбан за здраве и благоденствие. | Църковно настоятелство;Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 17.07. | гр. ГлавиницаНародно читалище „ Христо Ботев – 1940 г. ” | 186 години от рождението на Васил Левски. | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар – 0883383642 |
| август | гр. ГлавиницаНародно читалище „ Христо Ботев – 1940 г. ” | Кандидатстване за закупуване на нова литература за библиотеката по проект на Министерството на културата. | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар – 0883383642 |
| 17.09. | гр. ГлавиницаНародно читалище „ Христо Ботев – 1940 г. | 125 години от рождението на Христо Смирненски. | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар – 0883383642 |
| 21.09. | двора на Средно училище „ Васил Левски ” | Световен ден на мира. Рисунка на асфалт. | Средно училище „ Васил Левски ”;Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 22.09. | гр. ГлавиницаНародно читалище „ Христо Ботев – 1940 г. | 115 години Независима България. | Библиотека при Народно читалище „ Христо Ботев – 1940 г.” | Народно читалище „ Христо Ботев – 1940 г. ” natali.65@abv.bg Библиотекар – 0883383642 |
| 26.10. | Форума до читалището | Празник на родния край.„ Димитровден ” | Община Главиница;Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 01.11. | гр. ГлавиницаНародно читалище „ Христо Ботев – 1940 г. | Откриване на творческия сезон. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| 01.11. | гр. ГлавиницаНародно читалище „ Христо Ботев – 1940 г. | Ден на народните будители. Поднасяне на венци и цветя пред Бюст – паметника на Васил Левски. | Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |
| неуточнена | Пред сградата на Общината | Запалване на коледната елха и коледните светлини в гр. Главиница. | Община Главиница;Народно читалище „ Христо Ботев – 1940 г.”гр. Главиница | Народно читалище „ Христо Ботев – 1940 г. ” nchhristobotev@abv.bg0893649666 Читалищен секретар |

 Календарния план е отворен и подлежи на допълнения.

Изпълнението на планираните дейности ще бъде съобразено с противоепидемичните мерки в страната към датата на провеждане.

Списъчен състав на читалищното настоятелство

при НЧ „ Христо Ботев – 1940 г.”гр. Главиница

1.Ради Николов Иванов - Председател

2.Диана Георгиева Йорданова - секретар

3.Наталия Христова Стойчева - член

4.Марияна Тодорова Василева - член

5.Диана Дечева Илчева – член

6.Биляна Димитрова Димова - член

7.Петър Василев Донев - член

Списъчен състав на проверителната комисия

при НЧ „ Христо Ботев – 1940 г.” гр. Главиница

1.Тодорка Иванова Спасова

2.Никола Яшков Желев

3.Мария Стоянова Белчева